title: Komisijos rekomendacija (ES) 2022/495 2022 m. kovo 25 d. dėl maisto produktuose esančio furano ir alkilfuranų stebėsenos

text:
               2022 3 28

               LT

               Europos Sąjungos oficialusis leidinys

               L 100/60

      KOMISIJOS REKOMENDACIJA (ES) 2022/495
      2022 m. kovo 25 d.
      dėl maisto produktuose esančio furano ir alkilfuranų stebėsenos
      EUROPOS KOMISIJA,
      atsižvelgdama į Sutartį dėl Europos Sąjungos veikimo, ypač į jos 292 straipsnį,
      kadangi:

                  (1)

                  furanai ir alkilfuranai, įskaitant metilfuranus, pvz., 2-metilfuraną, 3-metilfuraną ir 2,5-dimetilfuraną, yra su perdirbimo procesu susiję teršalai, susidarantys maisto produktuose terminio apdorojimo metu;

                  (2)

                  2017 m. Europos maisto saugos tarnybos (EFSA) Teršalų maisto grandinėje mokslinė grupė priėmė mokslinę nuomonę dėl rizikos, kurią visuomenės sveikatai kelia maisto produktuose esantys furanai ir metilfuranai (1). Ji padarė išvadą, kad dabartinis furano poveikio lygis kelia pavojų sveikatai. Dėl metilfuranų nuomonėje padaryta išvada, kad jie gali gerokai padidinti bendrą furano ir alkilfuranų poveikį ir taip padidinti pavojų sveikatai. Tačiau, kadangi trūksta duomenų apie metilfuranų buvimą maisto produktuose, EMST rekomendavo pateikti papildomų šios srities duomenų. Visų pirma pranešta, kad furano ir alkilfuranų pasitaiko kavoje, kūdikių maiste stikliniuose indeliuose, gatavose sriubose, bulvių traškučiuose, vaisių sultyse, pusryčių javainiuose, sausainiuose, krekeriuose ir duoniniuose traškučiuose;

                  (3)

                  2-metilfuraną ir 3-metilfuraną galima patikimai kiekybiškai nustatyti taikant šiuo metu turimus analizės metodus, tačiau reikia atlikti papildomus darbus, kad būtų galima atlikti patikimą 2,5-dimetilfurano analizę. Tačiau, jei tai įmanoma taikant analizės metodą, reikėtų analizuoti ir kiekybiškai nustatyti 2,5-dimetilfuraną ir pateikti duomenis;

                  (4)

                  be to, mokslinėje literatūroje neseniai atkreiptas dėmesys į maisto teršalų, susijusių su alkilfuranais, išskyrus metilfuranus, pvz., 2-pentilfuraną ir 2-etilfuraną, buvimą. Todėl būtų tikslinga išanalizuoti ir kiekybiškai nustatyti tokius papildomus alkilfuranus (nemetilfuranus), jei analizės metodas šiam tikslui yra patikimas;

                  (5)

                  furano ir alkilfuranų stebėsenos rezultatai turi būti patikimi ir palyginami. Todėl tikslinga pateikti nurodymus dėl mėginių ėmimo ir analizės veiksmingumo kriterijų;

                  (6)

                  EFSA turi Europos Komisijos įgaliojimą rinkti visus turimus duomenis apie maiste ir pašaruose esančius cheminius teršalus. Šie duomenys naudojami EFSA mokslinėse nuomonėse ir ataskaitose dėl maiste ir pašaruose esančių teršalų;

                  (7)

                  todėl tikslinga rekomenduoti stebėti furanus ir alkilfuranus maisto produktuose ir teikti duomenis EFSA,

            PRIĖMĖ ŠIĄ REKOMENDACIJĄ:

                  1.

                  Valstybės narės, aktyviai dalyvaujant maisto tvarkymo subjektams, turėtų stebėti furaną, 2-metilfuraną ir 3-metilfuraną maiste, visų pirma kavoje, kūdikių maiste stikliniuose indeliuose (įskaitant kūdikių maistą talpyklose, tūbelėse ir maišeliuose), gatavose sriubose, bulvių traškučiuose, vaisių sultyse, pusryčių javainiuose, sausainiuose, krekeriuose ir duoniniuose traškučiuose.

                  2.

                  Siekdamos užtikrinti, kad mėginiai būtų reprezentatyvūs, valstybės narės turėtų laikytis Komisijos reglamento (EB) Nr. 333/2007 (2) priedo B dalyje nustatytų mėginių ėmimo procedūrų. Maisto tvarkymo subjektai taip pat turėtų taikyti šią mėginių ėmimo procedūrą arba lygiavertę mėginių ėmimo procedūrą, siekdami užtikrinti, kad mėginys būtų reprezentatyvus.

                  3.

                  Kavoje ir kūdikių maiste stikliniuose indeliuose esančio furano, 2-metilfurano ir 3-metilfurano analizės tikslais valstybės narės ir maisto tvarkymo subjektai turėtų taikyti metodą, atitinkantį šiuos kriterijus:

                                 Parametras

                                 Kriterijus

                              Specifiškumas

                              Neveikiamas matricos ar spektrinių trukdžių

                              Tuštieji bandymai

                              Mažiau nei aptikimo riba (LOD)

                              Pakartojamumas (SSNr)

                              0,66 padauginti iš SSNR, kaip gauta pagal (pakeistą) Horwitz lygtį

                              Atkuriamumas (SSNR)

                              Kaip gauta pagal (pakeistą) Horwitz lygtį

                              Išgava

                              80–110 %

                              Aptikimo riba (LOD)

                              Trys dešimtosios LOQ

                              Kiekybinio nustatymo riba (LOQ)

                              Kava: ne daugiau kaip 20 μg/kg
                              Kūdikių maistas stikliniuose indeliuose: 5 μg/kg

                        Maisto produktuose, išskyrus kavą ir kūdikių maistą stikliniuose indeliuose, esančio furano analizės tikslais valstybės narės ir maisto tvarkymo subjektai turėtų taikyti šiuos kriterijus atitinkantį metodą, o kiekybinio nustatymo riba (LOQ) neturėtų būti didesnė kaip 5 μg/kg.
                  Atliekant 2-metilfurano ir 3-metilfurano analizę kituose maisto produktuose, išskyrus kavą ir kūdikių maistą stikliniuose indeliuose, laboratorijose turėtų būti įdiegtos kokybės kontrolės procedūros, užtikrinančios gautų analizės rezultatų patikimumą, kai LOQ neturėtų būti didesnė kaip 5 μg/kg.

                  4.

                  Jei taikant analizės metodą galima nustatyti alkilfuranus, išskyrus 2-metilfuraną ir 3-metilfuraną, valstybės narės ir maisto tvarkymo subjektai turėtų nustatyti tuos alkilfuranus.

                  5.

                  Valstybės narės ir maisto tvarkymo subjektai stebėsenos rezultatus Europos maisto saugos tarnybai turėtų pateikti iki kiekvienų metų birželio 30 d., laikydamiesi EFSA maisto ir pašarų standartinio mėginių aprašo (SSD) gairių reikalavimų ir EFSA papildomų konkrečių ataskaitų teikimo reikalavimų (3).

         Priimta Briuselyje 2022 m. kovo 25 d.

               Komisijos vardu

            Stella KYRIAKIDES

               Komisijos narė

         (1)  EFSA CONTAM Panel (EFSA Panel on Contaminants in the Food Chain), Scientific opinion on the risks for public health related to the presence of furan and methylfurans in food. EFSA Journal 2017;15(10):5005, 142 pp. https://doi.org/10.2903/j.efsa.2017,5005

         (2)  2007 m. kovo 28 d. Komisijos reglamentas (EB) Nr. 333/2007, nustatantis mėginių ėmimo ir analizės metodus vykdant oficialią švino, kadmio, gyvsidabrio, neorganinio alavo, 3-MCPD ir benzo(a)pireno koncentracijos maisto produktuose kontrolę (OL L 88, 2007 3 29, p. 29).

         (3)  https://www.efsa.europa.eu/en/call/call-continuous-collection-chemical-contaminants-occurrence-data-0


title: Tarybos rekomendacija (ES) 2021/1459 2021 m. rugsėjo 9 d. kuria iš dalies keičiama Tarybos rekomendacija (ES) 2020/912 dėl laikino nebūtinų kelionių į ES apribojimo ir galimo tokio apribojimo panaikinimo

text:
                  2021 9 10

                  LT

                  Europos Sąjungos oficialusis leidinys

                  L 320/1

         TARYBOS REKOMENDACIJA (ES) 2021/1459
         2021 m. rugsėjo 9 d.
         kuria iš dalies keičiama Tarybos rekomendacija (ES) 2020/912 dėl laikino nebūtinų kelionių į ES apribojimo ir galimo tokio apribojimo panaikinimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalies b ir e punktus ir 292 straipsnio pirmą ir antrą sakinius,
         kadangi:

                     (1)

                     2020 m. birželio 30 d. Taryba priėmė Rekomendaciją dėl laikino nebūtinų kelionių į ES apribojimo ir galimo tokio apribojimo panaikinimo (1) (toliau – Tarybos rekomendacija);

                     (2)

                     nuo tada Taryba priėmė rekomendacijas (ES) 2020/1052 (2), (ES) 2020/1144 (3), (ES) 2020/1186 (4), (ES) 2020/1551 (5), (ES) 2020/2169 (6), (ES) 2021/89 (7), (ES) 2021/132 (8), (ES) 2021/767 (9), (ES) 2021/892 (10), (ES) 2021/992 (11), (ES) 2021/1085 (12), (ES) 2021/1170 (13) ir (ES) 2021/1346 (14), kuriomis iš dalies keičiama Tarybos rekomendacija (ES) 2020/912 dėl laikino nebūtinų kelionių į ES apribojimo ir galimo tokio apribojimo panaikinimo;

                     (3)

                     2021 m. gegužės 20 d. Taryba priėmė Rekomendaciją (ES) 2021/816, kuria iš dalies pakeitė Tarybos rekomendaciją (ES) 2020/912 dėl laikino nebūtinų kelionių į ES apribojimo ir galimo tokio apribojimo panaikinimo (15), atnaujindama kriterijus, pagal kuriuos vertinama, ar nebūtinos kelionės iš trečiųjų šalių yra saugios ir turėtų būti leidžiamos;

                     (4)

                     Tarybos rekomendacijoje nustatyta, kad valstybės narės turėtų nuo 2020 m. liepos 1 d. koordinuotai laipsniškai panaikinti laikiną nebūtinų kelionių į ES apribojimą tos Tarybos rekomendacijos I priede išvardytų trečiųjų šalių gyventojų atžvilgiu. Taryba, glaudžiai konsultuodamasi su Komisija ir atitinkamomis ES agentūromis bei tarnybomis, kas dvi savaites turėtų peržiūrėti ir prireikus atnaujinti I priede nurodytų trečiųjų šalių sąrašą remdamasi bendru įvertinimu, grindžiamu Tarybos rekomendacijoje nurodyta metodika, kriterijais ir informacija;

                     (5)

                     nuo to laiko Taryboje, glaudžiai konsultuojantis su Komisija ir atitinkamomis ES agentūromis bei tarnybomis, vyko diskusijos dėl Tarybos rekomendacijos su pakeitimais, padarytais Rekomendacija (ES) 2021/816, I priede pateikto trečiųjų šalių sąrašo peržiūros, taikant Tarybos rekomendacijoje nustatytus kriterijus bei metodiką. Atsižvelgiant į šių diskusijų rezultatus, I priede pateiktas trečiųjų šalių sąrašas turėtų būti iš dalies pakeistas. Visų pirma Urugvajus turėtų būti įtrauktas į sąrašą, o Albanija, Armėnija, Azerbaidžanas, Brunėjaus Darusalamas, Japonija ir Serbija turėtų būti išbraukti iš sąrašo;

                     (6)

                     sienų kontrole yra suinteresuota ne tik valstybė narė, prie kurios išorės sienų ji vykdoma, bet ir visos valstybės narės, kurios vidaus sienų kontrolę yra panaikinusios. Todėl valstybės narės turėtų užtikrinti, kad priemonės, kurių imtasi prie išorės sienų, būtų koordinuojamos siekiant užtikrinti tinkamą Šengeno erdvės veikimą. Tuo tikslu valstybės narės nuo 2021 m. rugsėjo 9 d. turėtų koordinuotai toliau naikinti laikiną nebūtinų kelionių į ES apribojimą Tarybos rekomendacijos su pakeitimais, padarytais šia rekomendacija, I priede išvardytų trečiųjų šalių, ypatingųjų administracinių regionų ir kitų darinių bei teritorinių valdų gyventojų atžvilgiu;

                     (7)

                     pagal prie Europos Sąjungos sutarties ir SESV pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šią rekomendaciją ir ji nėra jai privaloma ar taikoma. Kadangi ši rekomendacija grindžiama Šengeno acquis, Danija, remdamasi to protokolo 4 straipsniu, per šešis mėnesius po to, kai Taryba nusprendžia dėl šios rekomendacijos, turi nuspręsti, ar ją įgyvendins;

                     (8)

                     šia rekomendacija plėtojamos Šengeno acquis nuostatos, kurias įgyvendinant Airija nedalyvauja pagal Tarybos sprendimą 2002/192/EB (16). Todėl Airija nedalyvauja priimant šią rekomendaciją ir ji nėra jai privaloma ar taikoma;

                     (9)

                     Islandijos ir Norvegijos atžvilgiu šia rekomendacija plėtojamos Šengeno acquis nuostatos, kaip tai suprantama Europos Sąjungos Tarybos ir Islandijos Respublikos bei Norvegijos Karalystės susitarime dėl pastarųjų asociacijos įgyvendinant, taikant ir plėtojant Šengeno acquis, kurios patenka į Tarybos sprendimo 1999/437/EB (17) 1 straipsnio A punkte nurodytą sritį;

                     (10)

                     Šveicarijos atžvilgiu šia rekomendacija plėtojamos Šengeno acquis nuostatos, kaip tai suprantama Europos Sąjungos, Europos bendrijos ir Šveicarijos Konfederacijos susitarime dėl Šveicarijos Konfederacijos asociacijos įgyvendinant, taikant ir plėtojant Šengeno acquis, kurios patenka į Sprendimo 1999/437/EB (18) 1 straipsnio A punkte nurodytą sritį, minėtą sprendimą taikant kartu su Tarybos sprendimo 2008/146/EB (19) 3 straipsniu;

                     (11)

                     Lichtenšteino atžvilgiu šia rekomendacija plėtojamos Šengeno acquis nuostatos, kaip tai suprantama Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokole dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis, kurios patenka į Sprendimo 1999/437/EB (20) 1 straipsnio A punkte nurodytą sritį, minėtą sprendimą taikant kartu su Sprendimo 2011/350/ES (21) 3 straipsniu,

               PRIĖMĖ ŠIĄ REKOMENDACIJĄ:
         Tarybos rekomendacija (ES) 2020/912 dėl laikino nebūtinų kelionių į ES apribojimo ir galimo tokio apribojimo panaikinimo su pakeitimais, padarytais rekomendacijomis (ES) 2020/1052, (ES) 2020/1144, (ES) 2020/1186, (ES) 2020/1551, (ES) 2020/2169, (ES) 2021/89, (ES) 2021/132, (ES) 2021/767, (ES) 2021/816, (ES) 2021/892, (ES) 2021/992, (ES) 2021/1085, (ES) 2021/1170 ir (ES) 2021/1346, iš dalies keičiama taip:

                     1)

                     Tarybos rekomendacijos 1 punkto pirma pastraipa pakeičiama taip:

                                 „1.

                                 Nuo 2021 m. rugsėjo 9 d. valstybės narės turėtų koordinuotai laipsniškai panaikinti laikiną nebūtinų kelionių į ES apribojimą I priede išvardytų trečiųjų šalių gyventojų atžvilgiu.“;

                     2)

                     rekomendacijos I priedas pakeičiamas taip:

                           „I PRIEDAS
                           Trečiosios šalys, ypatingieji administraciniai regionai ir kiti dariniai bei teritorinės valdos, kurių gyventojams laikinas išorės sienų kirtimo apribojimas nebūtinų kelionių į ES tikslais turėtų būti netaikomas:
                           I.   VALSTYBĖS

                                       1.

                                       AUSTRALIJA

                                       2.

                                       BOSNIJA IR HERCEGOVINA

                                       3.

                                       KANADA

                                       4.

                                       JORDANIJA

                                       5.

                                       NAUJOJI ZELANDIJA

                                       6.

                                       KATARAS

                                       7.

                                       MOLDOVOS RESPUBLIKA

                                       8.

                                       SAUDO ARABIJA

                                       9.

                                       SINGAPŪRAS

                                       10.

                                       PIETŲ KORĖJA

                                       11.

                                       UKRAINA

                                       12.

                                       URUGVAJUS

                                       13.

                                       KINIJA (*1)

                                 II.   KINIJOS LIAUDIES RESPUBLIKOS YPATINGIEJI ADMINISTRACINIAI REGIONAI

                                       YAR Honkongas

                                       YAR Makao

                                 III.   DARINIAI IR TERITORINĖS VALDOS, BENT VIENOS VALSTYBĖS NARĖS NEPRIPAŽINTI KAIP VALSTYBĖS

                                       Taivanas

                        (*1)  Su sąlyga, kad bus patvirtinta, jog tai bus daroma abipusiškai."

            Priimta Briuselyje 2021 m. rugsėjo 9 d.

                  Tarybos vardu

                  Pirmininkas

               G. DOVŽAN

            (1)  OL L 208I, 2020 7 1, p. 1.

            (2)  OL L 230, 2020 7 17, p. 26.

            (3)  OL L 248, 2020 7 31, p. 26.

            (4)  OL L 261, 2020 8 11, p. 83.

            (5)  OL L 354, 2020 10 26, p. 19.

            (6)  OL L 431, 2020 12 21, p. 75.

            (7)  OL L 33, 2021 1 29, p. 1.

            (8)  OL L 41, 2021 2 4, p. 1.

            (9)  OL L 165I, 2021 5 11, p. 66.

            (10)  OL L 198, 2021 6 4, p. 1.

            (11)  OL L 221, 2021 6 21, p. 12.

            (12)  OL L 235, 2021 7 2, p. 27.

            (13)  OL L 255, 2021 7 16, p. 3.

            (14)  OL L 306, 2021 8 31, p. 4.

            (15)  OL L 182, 2021 5 21, p. 1.

            (16)  2002 m. vasario 28 d. Tarybos sprendimas 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (OL L 64, 2002 3 7, p. 20).

            (17)  OL L 176, 1999 7 10, p. 31.

            (18)  OL L 53, 2008 2 27, p. 52.

            (19)  2008 m. sausio 28 d. Tarybos sprendimas 2008/146/EB dėl Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo Europos bendrijos vardu (OL L 53, 2008 2 27, p. 1).

            (20)  OL L 160, 2011 6 18, p. 21.

            (21)  2011 m. kovo 7 d. Tarybos sprendimas 2011/350/ES dėl Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokolo dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo Europos Sąjungos vardu, kiek tai susiję su patikrinimų prie vidaus sienų panaikinimu ir asmenų judėjimu (OL L 160, 2011 6 18, p. 19).


title: Europos Centrinio Banko rekomendacija 2021 m. rugsėjo 7 d. skirta Europos Sąjungos Tarybai dėl Banca d’Italia išorės auditoriaus (ECB/2021/41) 2021/C 370/01

text:
               2021 9 15

               LT

               Europos Sąjungos oficialusis leidinys

               C 370/1

      EUROPOS CENTRINIO BANKO REKOMENDACIJA
      2021 m. rugsėjo 7 d.
      skirta Europos Sąjungos Tarybai dėl Banca d’Italia išorės auditoriaus
      (ECB/2021/41)
      (2021/C 370/01)
      EUROPOS CENTRINIO BANKO VALDANČIOJI TARYBA,
      atsižvelgdama į Sutartį dėl Europos Sąjungos veikimo,
      atsižvelgdama į Europos centrinių bankų sistemos ir Europos Centrinio Banko statutą, ypač į jo 27 straipsnio 1 dalį,
      kadangi:

                  (1)

                  Europos Centrinio Banko (ECB) ir valstybių narių, kurių valiuta yra euro, nacionalinių centrinių bankų sąskaitų auditą atlieka nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba;

                  (2)

                  dabartinio Banca d’Italia išorės auditoriaus BDO Italia S.p.A. įgaliojimai baigėsi po 2020 finansinių metų audito. Todėl būtina paskirti išorės auditorių nuo 2021 finansinių metų;

                  (3)

                     Banca d’Italia išorės auditoriumi 2021–2022 finansiniams metams pasirinko Deloitte & Touche S.p.A.,

            PRIĖMĖ ŠIĄ REKOMENDACIJĄ:
      Rekomenduojama Deloitte & Touche S.p.A. skirti Banca d’Italia išorės auditoriumi 2021–2022 finansiniams metams.

         Priimta Frankfurte prie Maino 2021 m. rugsėjo 7 d.

               ECB Pirmininkė

            Christine LAGARDE